Dié maand se hoofartikel in is die laaste in ‘n kort reeks wat oor landelike veiligheid handel en daar word veral gefokus op die rol wat georganiseerde landbou in die beveiliging van landelike gebiede vervul.
Dit moet in gedagte gehou word dat die LBS nie ’n reaktiewe strategie is nie, maar ’n proaktiewe strategie om bowenal plaasaanvalle en -moorde te voorkom. Die aanmelding van misdaad by die SAPD dra verder by tot die skep van ’n proaktiewe teenmisdaadomgewing.
Skakeling tussen die polisie en die produsente in ’n gemeenskap. Baie rapporteer die misdaad aan die polisie en verseker dat die polisie die klaglegging bywoon. Dit gaan ook in baie gevalle gepaard met die opvolg van ’n saak, veral nadat arrestasies plaasgevind het.
Die fonds is sedert sy ontstaan by meer as 100 projekte betrokke. ’n Belangrike aspek ter oorweging van befondsing is die samewerking tussen plaaslike gemeenskappe en die polisie. Alle projekte wat ondersteun word, moet binne die wetlike en institusionele raamwerk bedryf word. Die trustfonds is by die meester van die Hooggeregshof geregistreer en word deur ’n raad van trustees bestuur, wat uit landbouleiers en persone in die openbare sektor bestaan.
VL het ook in 2015 ’n veiligheidshandleiding opgestel wat in 2017 hersien is, wat alle aspekte van die LBS, inligtingskakeling en -vloei, siviele arrestasies, noodweer, grondbesettings, toepaslike wetgewing, en ’n reeks veiligheidsverwante aspekte en wenke uiteensit. Die handleiding is tydens werkswinkels regdeur die Vrystaat versprei.